cyanic-selkie/wikianc huggingface dataset:
Töölön tulli
Aukio sai nimensä asemakaavaan vuonna 1938. Nimi viittaa hieman etelämpänä, silloisen Läntisen viertotien (nyk. Mannerheimintien) varrella 1900-luvun alkuvuosina sijainneeseen Helsingin läntiseen tulliin eli Espoon tulliin, joka tunnettiin myös Viiden pennin tullina. Ennen kuin Meilahti vuonna 1906 liitettiin Helsinkiin, paikalla kulki kaupungin ja Helsingin maalais­kunnan välinen raja. Tullinpuomin kivipylväät on jätetty historiallisiksi muistomerkeiksi molemmin puolin ajorataa, ja niihin on kiinnitetty kaupunkitullin historiasta kertovat muistolaatat. right|thumb|250px|Töölön entisen tullinpuomin kivipylväät Mannerheimintien ajoradan molemmin puolin pienoiskuva|Läntinen viertotie (nyk. Mannerheimintie) ja Töölön tullinpuomin kivipylväät vuonna 1908 pienoiskuva|Muistolaatta Töölön entisen tullinpuomin kivipylväässä
Töölön tulli on rajakohtana myös katujen nimeämisessä. Sen eteläpuolella Helsingin kanta­kaupungissa katujen nimet, muutamaa valtaväylää sekä Eiran ja Kaivopuiston katuja lukuun ottamatta, päättyvät yleensä sanaan katu, pohjoispuolella sen sijaan sanaan tie. Jälkiosaa katu Helsingissä käytettiin ainakin aikaisemmin eräin poikkeuksin vain kanta­kaupungissa, kun taas jälkiosaa tie on yleisesti käytetty pienilläkin asuntokaduilla väljemmin rakennetuissa kaupungin­osissa, varsinkin liitos­alueilla mutta myös kanta­kaupungin eräillä ­reuna-alueilla.
Rakennuksia
Aukiota reunustavista rakennuksista suurin on Tukholmankadun alkupäässä sijaitseva, vuonna 1962 valmistunut, Erkko Virkkusen suunnittelema 11-kerroksinen tornimainen Auratalo, joka alkujaan oli Keskinäisen vakuutus­yhtiö Auran pää­konttori. Kun vakuutusyhtiö Aura vuonna 1978 muutti Tapiolaan, talo vuokrattiin Helsingin yliopistolle. Myöhemmin se on ollut toimistokäytössä, ja sen alakerrassa on toiminut Nordea-pankin konttori ja Alkon myymälä. Vuonna 2016 talossa avattiin Cumulus-ketjun Hotelli Cumulus Meilahti, jonka nimi on ollut helmikuulta 2018 alkaen Scandic Hotels -ketjuun viittaava Scandic Meilahti.
Aukion toisella laidalla, Mannerheimintien ja Topeliuksenkadun kulmassa on nimellä Tullinpuomi tunnettu, vuonna 1940 valmistunut Olli Pöyryn suunnittelema asuin­kerros­talo, jonka ala­kerrassa aikoinaan oli elokuva­teatteri Sininen Kuu sekä Tullin­puomi-niminen ravintola. Nykyisin entisessä elokuvasalissa toimii kuntosali. Mannerheimintien, Tukholmankadun ja Topeliuksenkadun väliin jäävällä kolmiomaisella alueella on vuonna 1952 valmistunut Shellin huoltoasema. Aikaisemmin sen paikalla oli Svea-niminen huvila.
Aiheesta muualla
60.19139°N, 24.91167°W
Fabiano
Fabiano Ribeiro de Freitas, yleensä vain Fabiano (s. 29. helmikuuta 1988 Mundo Novo, Brasilia) on brasilialainen jalkapallomaalivahti. Hän edustaa portugalilaista Portoa.
Toukokuussa 2012 Fabiano teki nelivuotisen sopimuksen Porton kanssa.
Dahlem
thumb|150px|Dahlemin sijainti Steglitz-Zehlendorfissa (iso kuva) ja Steglitz-Zehlendorfin sijainti Berliinissä (pieni kuva) thumb|Dahlemin kartta Dahlem on yksi Berliinin kaupunginosista. Se sijaitsee Steglitz-Zehlendorfin hallintoalueella (Bezirk) kaupungin lounaisella esikaupunkialueella. Dahlem on yksi kaupungin rikkaimmista osista. Siellä sijaitsee myös Freie Universität Berlinin pääkampus, useita muita korkeakouluja ja tutkimuslaitoksia sekä merkittävä museokeskittymä. Vuoden 2011 lopussa Dahlemilla oli 15 737 asukasta. Kaupunginosan pinta-ala on 8,39 km² ja väestötiheys 1876 as./km².
Ensimmäinen kirjoitettu tieto Dahlemista on vuodelta 1275. Se yhdistettiin Berliiniin vuonna 1920, jolloin siitä tuli Zehlendorfin hallintoalueen alainen kaupunginosa. Kylmän sodan aikana Dahlem kuului Länsi-Berliiniin. Koska monet Berliinin taiteellisista, kulttuurillisista ja koulutuksellisista laitoksista sijaitsivat alkujaan Itä-Berliinissä, monet siirtyivät Dahlemiin 1950- ja 1960-luvuilla. Vuonna 2001 Zehlendorfin hallintoalue yhdistettiin Steglitzin hallintoalueen kanssa Steglitz-Zehlendorfiksi, johon Dahlem on sittemmin kuulunut.
Liikenneyhteydet
Dahlemiin kulkee Berliinin metron linja U3. Dahlemin metroasemia ovat Breitenbachplatz, Dahlem-Dorf, Oskar-Helene-Heim, Podbielskiallee ja Thielplatz.
Lähteet
52.45806°N, 13.2875°W
Meir Kahane
pienoiskuva|Kahane vuonna 1975. Meir David Kahane (1. elokuuta 1932 New York, New York – 5. marraskuuta 1990 ) oli yhdysvaltalaissyntyinen israelilainen rabbi, kirjailija, poliitikko ja aktivisti. Hän oli Israelin parlamentin knessetin jäsen. Hän oli rabbi, mutta hänet tunnettiin poliittisesti äärijuutalaisena. Hänen unelmansa oli muun muassa Suur-Israelin luominen. Yhdysvalloissa hänet tunnettiin Jewish Defence Leaguen (Juutalaisuuden puolustusliitto) perustamisesta. Israelissa hän perusti Kach-puolueen. Myöhemmin Yhdysvaltojen ulkoministeriö julisti Kachin rasistiseksi puolueeksi, koska sen kannattajat olivat palestiinalaisvastaisia ja islaminvastaisia. Puolueen osallistuminen knessetin vaaleihin kiellettiin 1988 juuri ennen seuraavia vaaleja. Kach oli Yhdysvaltain liittovaltion poliisin ja CIA:n terroristilistalla (ks. Cointelpro).
Ideologia ja näkemykset
Kahanen ideologia tunnetaan nimellä kahanismi.
Kahanen tavoitteita olivat muun muassa juutalaisten ja arabien välisten seksuaalisten suhteiden tekeminen kuolemalla rangaistaviksi, Kalliomoskeijan tuhoaminen ja arabien karkottaminen Israelista ja sen miehitysalueilta. Hän myös lupasi lähipiirilleen, että mikäli pääsisi pääministeriksi, hän aloittaisi sodan kaikkia arabimaita vastaan. Kahane myös arvosteli ankarasti Israelissa asuvien kristittyjä ja lähetyssaarnaajia.
Kahane luonnehti vuonna 1983 julkaistussa teoksessaan holokaustin johtuneen siitä, että juutalaiset ja tätä kautta Jumala olivat sen tapahtuma-aikaan olleet liian heikkoja. Todistaakseen voimansa Jumala olisi tämän jälkeen perustanut Israelin valtion. Israelissa juutalaisilla olisi uusi mahdollisuus todistaa olevansa arvollisia. Jos israelilaiset eivät onnistuisi tässä noin 40 vuoden ajanjakson aikana, heitä kohtaisi vielä holokaustiakin laajempi katastrofi.
Leimallisesti yhdysvaltalaisella premillenialistisella kristinuskon eskatologisella uskomuspohjalla on arveltu olleen vaikutusta Kahanen ajatteluun.
Elämäkerta
Meir Kahane syntyi ortodoksijuutalaiseen perheeseen. Hänen isänsä Jechezkel Shraga (Charles ) Kahane oli rabbi, joka oli syntynyt Palestiinassa vuonna 1905. Isä oli opiskelut teologiaa Tšekkoslovakiassa ja Puolassa. Myöhemmin hän muutti Yhdysvaltoihin vainojen takia. Meir Kahane opiskeli juutalaista teologiaa New Yorkissa ja lakia New Yorkin yliopistossa. Kahane opetti uskontoa juutalaisille 1960-luvulla.
Teini-ikäisenä hän ihaili Vladimir Jabotinskiä, joka oli venäläissyntyinen sionisti ja jonka tavoitteena oli luoda juutalaisvaltio Palestiinaan. Jabotinski oli Kahanen isän ystävä ja vieraili usein Kahaneiden luona. Kahane aloitti toimintansa vastustamalla Ernest Beviniä. Bevin oli Yhdistyneen kuningaskunnan ulkoministeri, joka vastusti Israelin valtion perustamista. Kahane osallistui myös Neuvostoliiton vastaisiin mielenosoituksiin, lähinnä sen juutalaispolitiikan vuoksi.
Vuonna 1971 Kahane teki alijahin (juutalaisten muuton luvattuun maahaan) Israeliin, missä hän perusti äärioikeistolaisen Kach-puolueen. Kahane asettui ehdokkaaksi knessetiin 1976 ja 1980, mutta tuli valituksi vasta 1984, jolloin Kach sai 1,3 prosenttia äänistä.
Kahane tuomittiin puolen vuoden vankeuteen, koska hän oli yrittänyt räjäyttää Al-Aqsan moskeijan Jerusalemissa. Knesset hyväksyi ennen vuoden 1988 vaaleja lain, joka kielsi rasistiset puolueet, joten Kahane ja Kach eivät voineet osallistua niihin.
Kuolema
Kahane oli puhumassa Manhattanilla vuonna 1990, kun hänet surmattiin. Syytteeseen asetettiin egyptiläissyntyinen arabi, joka kuitenkin vapautettiin muotoseikkojen perusteella, mutta tuomittiin 1993 World Trade Centeriin tehdyn iskun yhteydessä yhteyksistään muslimifundamentalistien terroriin.
Perhe
Rabbi Binjamin Zev Kahane oli Meir Kahanen poika. Hänet surmattiin vuonna 2001 Jerusalemissa.
Rauhalan koulu
Rauhalan koulu on seuraavien koulujen nimi:
Rauhalan koulu (Valkeakoski)
Rauhalan koulu on Valkeakoskella sijaitseva alakoulu. Se sijaitsee Sääksmäellä. Rauhalan koulun rehtorina toimii Veikko Teräväinen.
Rauhalan koulu on perustettu vuonna 1868. Koulussa on kolme opettajaa, ja noin 60 oppilasta. Koulussa on luokat 1–6. Rauhalan koulua kävi 1900-luvun alussa Paavo Järvinen, jonka teos "Kovaa aikaa" julkaistiin postuumisti vuonna 2017.
Bert Sundqvist
Bert Erik Sundqvist (6. helmikuuta 1921 – 4. helmikuuta 1998) oli suomalainen metsänhoitaja. Hän toimi Centralskogsnämnden Skogskulturin toimitusjohtajana 1978–1986.
Artemis Fowl: Kadonnut siirtokunta
Artemis Fowl: Kadonnut siirtokunta on Eoin Colferin kirjoittaman Artemis Fowl -kirjasarjan viides teos, joka julkaistiin vuonna 2006. Suomennos julkaistiin 2007 WSOY:n kustantamana ja Jaakko Kankaanpään suomentamana.
Juoni
Holly Short kutsutaan salaiseen erikoisyksikkö Osasto kahdeksaan. Hän lähtee auttamaan Artemista, joka on tarkkailemassa uusinta materilisaatiopaikkaa, Teatro Massimo Bellini -teatteria. He huomaavat yllätyksekseen, että eräs tyttönero nimeltä Minerva Paradizo on päässyt selville keijuista ja kaappaa demonin. Hän aikoo esitellä sen Nobel-komitealle ja olla nuorin koskaan Nobel-palkinnon voittanut. Hänen suunnitelmansa toimii hyvin kunnes Artemis, Holly, Foaly, Mulch sekä tonttu nimeltä Doodah Day sotkevat kaiken. Holly joutuu Minervan vangiksi, mutta pääsee itse karkuun ja auttaa myös Numero 1 pakoon.
Valitettavasti turvallisuusmies Billy Kong ottaa Minervan panttivangiksi, joten Artemis tarjoutuu myymään hänelle demonin. Artemiksen juonen avulla sekä Minerva että Numero 1 saadaan elävänä takaisin, mutta Billy Kongin onnistuu laittamaan Hollyn ranteeseen pommin, jonka on tarkoitus räjähtää Hybrasilla, demonien saarella. Numero 1 herättää henkiin toisen, itsensä kiveksi muuttaneen velhon.
Artemiksen on tarkoitus purkaa pommi ennen räjähdystä, joten Holly lennättää hänet, Numero 1 sekä velhovanhus Qwanin viereiseen rakennukseen. Hollyn siivet eivät kestä painoa ja he alkavat tippua alas. Artemis lähettää heidät demonien saarelle irrottamalla demonin tästä ulottuvuudesta.
Matkattuaan aikatunnelin läpi Artemis kumppaneineen saa vastaansa armeijallisen verenhimoisia demoneita. Artemiksen on onnistunut nappaamaan hippusen taikuutta aikatunnelissa.
Qwan ja Numero 1 alkavat hätäisesti purkaa aikaloitsua ja vajoavat transsiin. Saaren Limbossa pitävä aikaloitsu rakoilee vauhdilla ja demonien johtajan, Abbotin, onnistuu tappaa Holly Short, Qwan ja Numero 1. Ajan rakoilun vuoksi aika hyppää sekunnin ajaksi menneisyyteen, jolloin Artemis pelastaa ystävänsä ampumalla Abbotia selkään menneisyydessä.
Selviää, että Abbot, ainoa koskaan ihmisten maassa selvinnyt ja takaisin Limboon päässyt demoni, sekoitti alkuperäisen loitsun, jonka vuoksi kaikki velhot (Qwania lukuun ottamatta) lensivät avaruuteen ja kuolivat. Sekoittaessaan loitsun hän ja nuori demonivelho sulautuivat yhteen kiehuvassa laavassa ja lennähtivät tulevaisuuden maailmaan. Abbot oli saanut nuoren demonivelhon taikuuden, jonka oli piilottanut muiden silmiltä välttääkseen epäilyksiä. Abbot saapui sattumalta Minervan kartanon pihalle ja lukittautui väliaikaisesti ihmisten maailmaan. Palatessaan Limboon hän otti mukaan romaanin ja varsijousen.
Abbot menettää tajuntansa Artemiksen ampuessa tätä selkään. Yhdessä Artemis, Holly, Qwan, Numero 1 ja Abbot (tajuttomana) muodostavat taikapiirin pommin ympärille kuljettaakseen demonien saaren pois Limbosta. Abbotin tajuttomuus herättää tämän sisällä uinuneen demonivelhon, jonka voimia Abbot on käyttänyt.
Palattuaan 2000-luvulle he saavat tietää olleensa poissa kolme vuotta. Butler on muuttanut rannalle odottamaan Artemista ja ystävystynyt Minervan kanssa. Artemiksen ja Hollyn toiset silmät ovat vaihtuneet aikatunnelissa, eikä tilannetta voida korjata. Artemis valehtelee Hollylle käyttäneensä kaiken taikuutensa tunnelissa. Numero 1 antaa Abbotin kehon hallinnan Qweffordille, nuorelle demonivelholle.
Koodi
Kirjan alareunassa on tekstiä maahiseksi, jota voi lukea, jos osaa kirjaimet (kirjainten koodiavain löytyy kirjasta Artemis Fowl: Salaiset kansiot.) Teksti menee näin:
''´´Demonien kirjoituskääröissä kerrotaan velhosta joka tulee pelastamaan kansamme mutta minä en luottaisi kääröihin liikoja. Niissä sanotaan myös että kaniinit ovat kaikkivaltiaita ja että paras lääke kurkkukipuun on lannasta ja vanhoista sukista tehty haude. Neuvoisin siis lukemaan niitä harkiten. Niissä kerrotaan kuitenkin muutamia vihjeitä joista voi olla hyötyä. Jos olet sanotaanko ihminen etkä ole koskaan tavannut demonia. Mikä tietysti on aika epätodennäköistä. Jos nimittäin olet ihminen et pysty edes lukemaan tätä. Eli miten tullaan toimeen demonien kanssa. Ensinnäkin älä koskaan lyö demonia hänen omalla miekallaan. Se on pahin mahdollinen loukkaus ja siitä saattaa seurata sukupolvesta toiseen kestävä verikosto. Voit aivan hyvin lyödä demonia omalla miekallasi, silloin hän onnittelee sinua hyvästä suorituksesta, mutta vain taitamaton soturi menettää miekkansa niin että se joutuu vihollisen käsiin. Jos saat sellaisen tilaisuuden, älä käytä sitä. Toiseksi demoneilla on ilmeikäs elekieli, jossa pakaroiden läimäyttelyllä on suuri merkitys. Tärkeintä on että ei läimäytä väärää pakaraa. Älä koskaan läimäytä kenenkään muun pakaraa paitsi jos hän lyö sinua omalla miekallasi, se ei kuulu hyviin tapoihin. Pidä myös mielessä oikean ja vasemman pakaran ero. Jos ohikulkija kääntää takamuksensa sinua kohti ja läimäyttää vasenta pakaraansa, se tarkoittaa että sinä yönä paistaa täysikuu ja hän kutsuu sinut mukaansa perinteiselle metsästysretkelle. Jos hän läimäyttää oikeaa pakaraansa, se tarkoittaa vain että olet hänen mielestään hänen oikean pakaransa näköinen. Kuten huomaat, väärinkäsityksen vaara on suuri. Kolmanneksi älä koskaan pane kättä suun eteen kun aivastat. Päästä aina aivastus lentämään vapaasti. Lääkintädemonien mukaan jokaisessa aivastuksessa on miljoonittain pikkuruisia demoneja jotka leijuvat ympäri maailmaa kunnes löytävät sopivan ihmisen. Sitten ne laskeutuvat ihmisen päälle ja alkavat hakata hänen päänahkaansa pienillä kirveillään. Siitä ihmiset saavat kauhean päänsäryn ja heidät on helppo voittaa taistelussa. Eli aina kun demoni aivastaa läimäytä oikeaa pakaraasi aivastuksen suuntaan jotta pikkuruiset demonit voivat viedä sellaisen terveisen ihmiselle kun laskeutuvat heidän päälleen.´´''
Vonkajoki
Vonkajoki on Vienamereen laskeva joki Karjalan tasavallassa Venäjällä. Sen pituus on 106 kilometriä, valuma-alueen laajuus 2 580 neliökilometriä ja keskimääräinen virtaus 10 kuutiometriä sekunnissa.
Joki saa alkunsa Enkijärvestä ja laskee Vienanmeren Vonkalahteen (guba Vonga). Sen varrella on useita järviä kuten Pajujärvi (Paiozero), Tsokajärvi (Tšogozero), Pilsjärvi (Pildozero), Sintamajärvi (Sindamozero), Muramajärvi (Muramozero) ja Koirajärvi (Sobatšje). Alajuoksulla sijaitsee Vongan seisake.
Vonkajoen kalalajeja ovat taimen, purotaimen, hauki, harjus, ahven, siika, särki, säyne, muikku, kuore ja made. Koskinen ja maisemiltaan kaunis joki on suosittu retkeilykohde.
Shenae Grimes
Shenae Sonya Grimes (s. 24. lokakuuta 1989 Toronto, Ontario) on kanadalainen näyttelijä. Hän on tunnettu parhaiten roolistaan Annie Wilsonina nuorten sarjassa 90210. Grimes sai huomiota ensimmäistä kertaa kotimaassaan näytellessään vierailevana näyttelijänä sarjassa Naturally, Sadie. Hän on isänsä puolelta irlantilainen ja äitinsä puolelta italialainen.
Ura
Grimesin uran alkutaipaleelta tunnetaan parhaiten hänen roolisuorituksensa Teressa Greenina, pahoin järkyttyneenä tyttönä sarjassa Coronation Street.
Vuonna 2006 Grimes sai pääroolin nuorten sarjassa Degrassi: The Next Generation. Vuonna 2008 hänet valittiin päärooliin Annie Wilsoniksi nuorten sarjaan 90210. Samana vuonna hän näytteli Ashley Tisdalen rinnalla sivuroolissa elokuvassa Picture This, ja JoJon rinnalla elokuvassa True Confessions of a Hollywood Starlet.
Grimes palasi Degrassin 8. tuotantokaudelle, mutta hänen roolinsa on vieraileva 90210-sarjan kiireistä johtuen.
Ajasta ikuisuuteen
Ajasta ikuisuuteen on suomalaisen black metal -yhtyeen Förgjordin ensimmäinen studioalbumi. Se julkaistiin vuonna 2008 levymerkillä Hammer of Hate.
Pariisin rauha (1814)
Pariisin rauhansopimus oli 30. toukokuuta 1814 allekirjoitettu rauhansopimus, joka päätti Napoleonin sotiin kuuluneen kuudennen liittokunnan sodan. Sopimuksen osapuolina olivat sodan hävinnyt Ranska sekä voittajavaltiot Iso-Britannia, Itävalta, Preussi, Venäjä, Ruotsi ja Portugali. Espanja solmi heinäkuussa 1814 Ranskan kanssa erillisen rauhansopimuksen, jossa oli sama sisältö.
Liittokunnan joukot olivat vallanneet Pariisiin 30.–31. maaliskuuta ja 6. huhtikuuta keisari Napoleon oli luopunut vallasta Fontainebleaussa. Jo neljä päivää sitä ennen Charles Maurice de Talleyrandin johtama väliaikainen hallitus oli kutsunut Bourbon-suvun kruununperijän Ludvig XVIII:n Ranskan valtaistuimelle. Napoleon lähti maanpakoon 28. huhtikuuta. Tässä tilanteessa voittoisat liittoutuneet olivat valmiit antamaan kukistetulle Ranskalle edulliset rauhanehdot, jotta kuningaskunnan palauttamiselle saataisiin suotuisat edellytykset. Toukokuussa solmittu rauhansopimus käsitti kaikkiaan 33 kohtaa. Keskeiset rauhanehdot olivat seuraavat:
Preussin vaatimuksesta sopimuksessa mainittiin myös, että Ranskan oli palautettava Berliiniin Brandenburgin portin päältä varastettu nelivaljakkoa esittävä patsas.
Pariisin rauhansopimus ei sisältänyt tarkempia määräyksiä siitä, mitä Ranskan imperiumiin Napoleonin aikana liitetyille alueille manner-Euroopassa tehtäisiin. Sopimuksen lopussa pyydettiin kaikkia sen allekirjoittajavaltioita lähettämään edustajansa Wienin kongressiin päättämään tästä asiasta. Napoleonin palattua vielä lyhytaikaisesti valtaan (satapäiväinen keisarikunta) ja aloitettua sotimisen uudestaan jouduttiin seuraavan vuonna solmimaan uusi rauhansopimus Pariisissa. Sen ehdot olivat ensimmäistä ankarammat.
Gunda Niemann-Stirnemann
Gunda Niemann-Stirnemann (o.s. Kleemann, s. 7. syyskuuta 1966 Sondershausen, Saksan demokraattinen tasavalta) on saksalainen kilpauransa päättänyt pikaluistelija, olympiavoittaja ja maailmanmestari.
Jo Saksan demokraattisen tasavallan maajoukkueessa luistellut Niemann, tyttönimeltään Kleemann, hallitsi naisten pikaluistelua useiden vuosien ajan, erityisesti pidemmillä matkoilla. Hän voitti yleisluistelijoiden maailmanmestaruuden vuosina 1991—1999 joka vuosi lukuun ottamatta vuotta 1994, kahdeksan Euroopan mestaruutta, ja 1990-luvulla olympialaisista kolme kultaa, neljä hopeaa sekä yhden pronssin. Matkakohtaisissa MM-kisoissa hän voitti 3 000 metriä kolmesti, 5 000 metriä neljästi ja 1 500 metriä kerran. Vuoden 1995 EM-kisoissa Niemann-Stirnemann oli jokaisen matkan nopein.
Niemann-Stirnemann lopetti uransa vuosituhannen vaihteessa tyttärensä syntymän vuoksi, mutta palasi kilparadoille vuonna 2003 ja voitti heti uransa 34. Saksan mestaruuden.
Niemann-Stirnemann tavoitteli pääsyä myös Torinon olympialaisiin 2006, mutta selkävammat estivät hänen aikeensa, ja hän ilmoitti lopettavansa uransa lokakuussa 2005.
Finanssivallankumous
Finanssivallankumous oli sarja hollantilaislähtöisiä taloudellis- ja finanssireformeja englantilaisessa yhteiskunnassa vuoden 1688 loistavan vallankumouksen jälkeen, kun Vilhelm III Oranialainen nousi Englannin hallitsijaksi. Tämä vallankumous manifestoitui veronkannossa sekä talousinstituutioiden kuten esimerkiksi Bank of Englandin perustamisena vuonna 1694. Kuningaskunnan ensimmäiset valtionobligaatiot julkaistiin vuonna 1693. Pian tämän jälkeen englantilaiset osakeyhtiöt tulivat julkisesti noteeratuiksi.
Finanssivallankumouksen rakenteet lepäsivät periaatteessa finanssitekniikoissa, jotka oli kehitetty Alankomaissa. Finanssivallankumouksella oli suuri merkitys siinä, että Britannia nousi 1700-luvulla maailman suurvallaksi. Keskeinen tekijä muutoksessa oli osakemarkkinoiden syntyminen.
Finanssivallankumous muutti myös fundamentaalisesti kruunun ja parlamentin suhdetta Siviililistan (Civil list) luomisen 1698 myötä. Siitä lähtien parlamentti on myöntänyt vuotuiset tulot kruunulle.
All I See
”All I See” on pop- ja R&B-kappale Kylie Minoguen albumilta X. Se julkaistiin vuonna 2008, ja sen kirjoittivat Jonas Jeberg, Mich Hedin Hansen ja Edwin Serrano. Kappale julkaistiin digitaalisesti singlenä Pohjois-Amerikassa 11. maaliskuuta 2008.
Leppälän koulu
Leppälän koulu on seuraavien koulujen nimi:
Art Blakey’s Jazz Messengers with Thelonious Monk
Art Blakey’s Jazz Messengers with Thelonious Monk on yhdysvaltalaisen jazzmuusikon Art Blakeyn johtaman yhtyeen studioalbumi, joka julkaistiin vuonna 1958.
Toni Auvinen
Toni Auvinen on pohjoissavolaisen Tuusniemen kunnan entinen kunnanjohtaja. Hän toimi kunnanjohtajana vuosina 2012–2016.
Ykskivi
Ykskivi tarkoittaa seuraavia maantieteellisiä kohteita:
Pariisin rauha (1815)
Pariisin rauha oli 20. marraskuuta 1815 allekirjoitettu rauhansopimus, joka päätti lopullisesti Napoleonin sodat.
Kuudennen liittokunnan sodan päätteeksi Ranska oli allekirjoittanut toukokuussa 1814 niin sanotun ensimmäisen Pariisin rauhan. Elballe karkotettu Napoleon oli kuitenkin onnistunut seuraavana vuonna palaamaan lyhyeksi aikaa valtaan Ranskassa (nk. satapäiväinen keisarikunta), jolloin edellisen sodan voittajavaltiot kokosivat vielä seitsemännen liittokunnan ja löivät Napoleonin joukot Waterloon taistelussa 18. kesäkuuta 1815. Napoleon luopui toistamiseen vallasta neljä päivää myöhemmin. Kun hänet oli viety karkotukseen Saint Helenan saarelle, solmittiin marraskuussa uusi rauhansopimus Ranskan sekä liittoutuneiden Ison-Britannian, Itävallan, Preussin ja Venäjän välillä.
Kun vuoden 1814 rauhansopimus oli kohdellut hävinnyttä Ranskaa varsin lempeästi, nyt voittajat määräsivät sille selkeämmin rankaisevat rauhanehdot. Vuoden 1792 rajojen sijasta Ranskalle määrättiin nyt vuoden 1790 alussa voimassa olleet rajat, eli Ranska menetti Savoijin ja Saarin alueet. Se joutui luovuttamaan raja-alueita Itävallalle, Preussille, Alankomaille, Sveitsille ja Sardinialle. Lisäksi Ranska joutui maksamaan 700 miljoonan frangin edestä sotakorvauksia ja sen alueelle määrättiin asetettaviksi kolmesta viiteen vuoteen 150 000 miehen suuruiset miehitysjoukot, joiden ylläpidon Ranska joutuisi itse maksamaan. Ranska määrättiin myös palauttamaan Napoleonin joukkojen Saksasta ja Italiasta ryöstämät taideaarteet. Varsinkin Saksassa näitäkin rauhanehtoja pidettiin liian lievinä Ranskalle. Miehitysjoukkojen poisvetämisestä Ranskasta sovittiin vuoden 1818 Aachenin konferenssissa.
Yksi silta liikaa
Yksi silta liikaa on vuonna 1977 ensi-iltansa saanut brittiläinen sotaelokuva, joka perustuu Cornelius Ryanin samannimiseen romaaniin. Elokuvan on ohjannut Richard Attenborough ja käsikirjoittanut William Goldman.
Tuotanto
thumb|left|Elokuvan ohjaaja [[Richard Attenborough, käsikirjoittaja William Goldman ja tuottaja Joseph E. Levine Schipholin lentoasemalla heinäkuussa 1975.]] Arnhemiin sijoittuvat kohtaukset kuvattiin Deventerissä, jossa oli käytettävissä samanlainen IJsseljoen ylittävä silta, sillä Arnhemissa sillan ympäristö oli muuttunut liian paljon toisen maailmansodan ajoista. Joitakin kohtauksia kuvattiin myös Zutphenissa.
Elokuvan tapahtumat poikkeavat jonkin verran historiallisista tapahtumista. Erityisesti se, miksi brittiläinen XXX armeijakunta viipyi matkallaan Arnhemin sillalle niin että operaatio epäonnistui, poikkeaa suuresti kirjan kuvauksesta.
Suomalaisittain mielenkiintoinen kuriositeetti on, että kuvauksissa käytetyistä DC-3- eli C-47-kuljetuskoneista osa oli lainattu Suomen ilmavoimilta, jolla oli niitä vielä palveluskäytössä 1970-luvulla. Tämä siksi, että vain Suomesta löytyi enää lentäjiä, jotka osasivat lentää näillä koneilla laskuvarjojääkärien pudotusmuodostelmassa. Koneet maalattiin amerikkalaisiin väreihin ennen kuvausta ja palautettiin Suomeen peruskorjattuina ja suomalaisin värein maalattuina.
Arvioita
Video-oppaassa vuodelta 1994 Asko Alanen sanoo ”raskaan spektaakkelin lilluvan pöhöttyneenä katastrofisen manööverin veressä ja jyräävässä tuhossa”. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. VideoHound’s Golden Movie Retriever sanoo elokuvaa todellisen taistelun huolelliseksi rekonstruktioksi ja antaa sille kaksi tähteä neljästä.
Ewert and The Two Dragons
Ewert and the Two Dragons on virolainen indie-rock -yhtye. Yhtyeeseen kuuluvat laulaja Ewert Sundja, kitaristi Erki Pärnoja, rumpali Kristjan Kallas ja basisti Ivo Etti. Heidän debyyttialbuminsa The Hills behind The Hills julkaistiin vuonna 2009. Sitä seurasi albumi Good Man Down, joka nauhoitettiin vuoden 2011 alussa, ja sen julkaisi huhtikuussa I Love You Records. He ovat keränneet kuuluisuutta Baltian maissa kuten myös useissa muissa Euroopan maissa.
Historia
Ewert Sundja, Erki Pärnoja ja Kristjan Kallas ovat ystäviä, jotka alkoivat soittaa yhdessä vuonna 2008. Yhtyeen nimi tulee elokuvasta, jonka suuri fani Sundja on. Ajan kuluttua yhtyeen nimi "Ewert and the Two Dragons" kiintyi heihin, ja he päättivät pitää sen. Vaikkakin nimi toteaa¨, että yhtyeessä on vain kolme jäsentä, yhtye kertoo, että yhdellä lohikäärmeistä on kaksi päätä. Ensimmäisissä konserteissa he soittivat The Policen, Radioheadin, Jeff Buckleyn ja muiden kappaleita. Pian kolmikko päätti käyttää omaa materiaaliaan, mikä johti debyyttialbumin julkaisuun. Albumi äänitettiin noin kolmessa päivässä Ewertin appivanhempien kesämökillä ja julkaistiin lokakuussa 2009. Kun he aloittivat soittamisen livenä, Ivo Etti liittyi kokoonpanoon.
Toukokuussa 2010 yhtye aloitti ensimmäisen Baltian kiertueensa ja toi musiikkinsa Riikaan, Siguldaan, Liepājaan ja Klaipėdaan. Samassa kuussa he esiintyivät avajaisissa TEDxTallin kokouksessa. 17. heinäkuuta 2010 he esiintyivät The Postivus -festivaaleilla.
25. syyskuuta yhtye allekirjoitti levytyssopimuksen latvialaisen indie-levy-yhtiö I Love You Recordsin kanssa. Toinen albumi Good Man Down julkaistiin 5. huhtikuussa 2011 ja on sen jälkeen saanut kriittistä suosiota Virossa, Latviassa, Suomessa, Ranskassa ja Ruotsissa. Albumi oli yksi Viron myydyimpiä vuonna 2011.
Ensimmäinen single albumilta Good Man Down "(In The End) There's Only Love" oli heidän läpimurtonsa. Kappale oli erittäin suosittu kaikissa kolmessa Baltian maissa. Se kantaesitettiin Virossa Mart Normetin toimesta "Raadio 2" radiokanavalla ja Latviassa "Radio 101" radiokanavalla Toms Grevins toimesta. Virolainen kaupallinen radiokanava rupesi soittamaan kappaletta vuoden 2011 puolivälissä, ja se oli korkeimmillaan "Uuno Radion Top 25" listalla lokakuussa. Renārs Kaupers Brainstromista mainitsi kiinnostuksensa yhtyeeseen monissa haastatteluissaan ja 2011 elokuussa Ewert and the Two Dragons soitti kappaleen yhdessä Brainstomin kanssa Freedom Song tapahtumassa Tallinnan "Song Festival Grounds" festivaaleilla.
Vuodesta 2011 Ewert and the Two Dragons esiintyi ympäri Eurooppaa, myös festivaaleilla kuten Popkomm (Saksassa), Waves Vienna (Itävallassa), Eurosonic Festivaaleilla 2012 (Hollannissa) ja Lost in Music:ssa (Suomessa). Marraskuussa 2011 he olivat myyneet kaikki esityksensä loppuun Nokian konserttihallilla Tallinnassa ja Palladimissa Riiassa.
Ewert and the Two Dragons voitti Tallinnan Musiikki Viikon / Skype "Go Change The World" palkinnon 2011. Yhtye voitti kolme palkintoa Eestin Raadio2 vuosittaisessa "Hit of the Year" seremoniassa: Best New Act, Station's Favourite, ja The Hit of the Year palkinnon kappaleella "Good Man Down". Estonian National Television (ENT) asema äänesti "Good Man Down":in musiikkivideon parhaimmaksi vuonna 2011. Yhtye oli ehdolla ja voitti viisi Viron musiikkipalkintoa vuonna 2012. Palkinnon olivat "Best Band, Best Video, Song of the Year, Best Rock Album & Album of the Year".
Kesällä 2012 yhtye allekirjoitti maailmanlaajuisen julkaisusopimuksen BMG Rights Managementin kanssa Saksassa.
Ewert and the Two Dragons ovat voittaneet 2013 European Border Breakers Awards palkinnon. European Border Breakers Awards palkinto kunnioittaa parasta uutta musiikkia Euroopassa. Palkintoseremonia pidettiin Eurosonic Noordeslag musiikkifestivaaleilla Gronigenissä (Alankomaissa).
Lasse Nousiainen
Lasse Nousiainen on suomalainen kirjailija, jonka esikoisteos Konttaava koomikko julkaistiin tammikuussa 2017. Nousiaisen toinen kirja Itärajatapaus julkaistiin elokuussa 2019. Kolmas romaani Rakkauden lähettiläs julkaistiin 2021. Nousiainen on myös toimittaja, käsikirjoittaja ja komediantekijä. Parhaiten hänet tunnetaan Yleisradion Radio Millennium -ohjelmasta. Nousiainen on toiminut mm. näyttelijänä ja käsikirjoittajana Radio Millenniumin suosituissa musiikkivideoparodioissa sekä Ylen Nenäpäivä-tiimissä. Hän on tehnyt myös YleX:lle Keskusradio- ja Luontoradio-ohjelmia yhdessä Tero Saleniuksen kanssa. Tällä hetkellä Nousiainen työskentelee Yle Kulttuurissa.
Uinti kesäolympialaisissa 1908
100px|right|Uinti
Kesäolympialaisissa 1908, Lontoossa, uitiin kuusi uintimatkaa, ainoastaan miehille. Suomi ja Kanada osallistuivat ensimmäistä kertaa olympiauinteihin.
Kisojen mitalitaulukko
Belgia, Italia, Suomi, Kanada, Alankomaat ja Ranska lähettivät myös urheilijoita uintiin, mutta he eivät sijoittuneet mitaleille.
Gullkrona
Gullkrona on saari ja venesatama Paraisten kunnan Nauvossa. Saaren pinta-ala on 45 hehtaaria ja sillä asuu ympärivuotisesti kolme ihmistä. Gullkrona sijaitsee Gullkronanselän länsireunalla ja sen asukkaat ovat perinteisesti saaneet elinkeinonsa kalastuksesta ja luotsaamisesta.
Gullkronan merenkulkuhistoria ulottuu 1700-luvulle. Se oli aikoinaan merenkulkuväylän varrella. Gullkrona oli pitkään suosittu vierasvenesatama, mutta vuonna 2008 rantautumista rajoitettiin. Satama avattiin uudelleen vuonna 2019. Vuonna 2022 Gullkrona valittiin Suomen Messusäätiön ja Suomen Purjehdus ja Veneily ry:n järjestämässä äänestyksessä Vuoden vierasvenesatamaksi.
Daniel Fernando Sturla Berhouet
pienoiskuva Daniel Fernando Sturla Berhouet (s. 4. heinäkuuta 1959 Montevideo) on Uruguayssa uransa luonut roomalaiskatolinen arkkipiispa.
Hän liittyi salesiaaneihin vuonna 1987.
Sturla Berhouet sai 11. helmikuuta 2014 nimityksen Montevideon arkkipiispaksi.
Sundan kuningaskunta
Sundan kuningaskunta oli hindukuningaskunta Jaavan saaren länsiosassa. Kuningaskuntaa kutsutaan joissain yhteyksissä myös nimellä Pajajaran, kuningaskunnan pääkaupungin mukaan. Kuningaskunnan tärkeä satama oli Sunda Kelapa, Ciliwungjoen suulla nykyisen Jakartan alueella.
Sundan kuningaskunta syntyi vuonna 669 jaa., kun Tarumanagaran kuningaskunta jakautui kahtia Sundan ja Galuhin kuningaskunniksi. Kuningaskuntien rajaksi muodostui Citarumjoki. Vuonna 732 kuningas Sanjaya yhdisti kuningaskuntien alueet uudelleen. Hän oli myös Kalinggan kuningaskunnan kruununperijä ja Mataramin kuningaskunnan perustaja.
1500-luvulla islam levisi Malaijien saaristossa ja hindulaisen Sundan kuningaskunnan olo kävi tukalaksi islamilaisten sulttaanikuntien painostuksen alla. Samaan aikaan Portugalin imperiumi laajeni alueella ja Sunda liittoutui portugalilaisten kanssa, sillä Keski-Jaavalla sijainnut Demakin sulttaanikunta aiheutti uhan Sundalle. Portugalilaiset eivät kuitenkaan kyenneet suojelemaan Sundaa tarpeeksi, sillä vuonna 1527 Demakin ja Cirebonin sulttaanikunnan liitto valloitti Sunda Kelapan. Demakin muslimijohtaja Sunan Gunungjati perusti Jaavan länsiosaan Bantenin sulttaanikunnan ja islamin levitessä monet Jaavan hindut pakenivat Balille. Hän nimesi Sunda Kelapan uudelleen Jajakartaksi, mitä pidetään Jakartan perustamisvuotena. Vuonna 1579 Bantenin sulttaanikunta otti haltuunsa Sundan kuningaskunnan rippeet.
Durhamin piispa
thumb Durhamin piispa on Englannin kirkon Durhamin hiippakunnan piispa. Vuoteen 1836 Durhamin piispalla oli Englannissa poikkeuksellinen ruhtinaspiispan arvo, eli hänelle kuului hiippakunnassaan myös maallista valtaa.
1800-luvulta nykypäivään
Antica diocesi di Durham
Antonio María Barbieri
Antonio María Barbieri oli uruguaylainen pappi.
Barbieri sai 1940 nimityksen Montevideon arkkipiispaksi. Hänestä tehtiin yksi katolisen kirkon kardinaaleista vuonna 1958.
Ludwig Scotty
Ludwig Derangadage Scotty (s. 20. kesäkuuta 1948, Anabar) on naurulainen poliitikko. Hän on toiminut Naurun presidenttinä 29. toukokuuta – 9. elokuuta 2003 ja uudelleen 22. kesäkuuta 2004 – 19. joulukuuta 2007. Hän on ollut pitkää kansanedustajana ja toiminut neljä kertaa parlamentin puhemiehenä.
Hupputasku
Hupputasku (Oenanthe monacha) on isokokoinen kivitaskun sukulainen.
Koko ja ulkonäkö
Linnun pituus on noin 17,5 cm, siipien kärkiväli 29,5–30,5 cm ja paino 18–23 g. Hupputasku on selvästi suurempi kuin kivitasku. Juhlapukuisen koiraan höyhenpuku on kaksivärinen: selkä, siivet, pyrstön keskiosa, rinta, kurkku, leuka ja kyljet ovat mustat, muut osat valkoisia. Naaras alapuolelta vaalean kermanvärinen, siivet tummanruskeat, selkä ja pää hiekanruskeat, yläperä valkoinen ja vaaleassa pyrstössä on tumma kärki ja keskusta.
Esiintyminen
Hupputasku elää Afrikan koilliskolkassa Egyptissä, Sudanissa ja Djiboutissa, sekä Aasian puolella Lähi-idässä, Arabian niemimaalla ja paikoin Pakistaniin ja Intian länsilaidalle asti. Kaikkialla sen esiintymisessä on laajoja aukkoja. Laji on paikkalintu, eikä sitä ei ole tavattu Suomessa.
Elinympäristö
Hupputaskun elinympäristöä ovat kuivat ja kuumat rotkot, laaksot ja kalliot. Paikoin se elää ihmisasutuksen seuralaisena aavikoiden kylissä ja kaupungeissa.
Lisääntyminen
Hupputaskun reviiri on suuri ja se puolustaa sitä muita hyönteissyöjälintuja vastaan. Pesintä tunnetaan varsin huonosti. Yksi pesä sijaitsi töyräässä syvällä onkalossa, toisinaan se on rakennuksen kolossa.
Ravinto
Laji on pääasiassa hyönteissyöjä, jolle kelpaavat myös muut selkärangattomat ja vähäisessä määrin siemenet.
Asunto-osuuskunta
oikea|pienoiskuva| Asunto-osuustoiminnallisesti hallinnoitu kerrostalo [[Lundin kunta|Lundista.]] Asunto-osuuskunta on osuuskuntaperiaatteella toimiva yhteisö, jonka tarkoituksena on myöntää osuuskunnan omistamia huoneistoja jäsenille. Asunto-osuuskunta hallinnoi asuinyhtiön omistuksessa olevia asuin- ja liikehuoneistoja. Asunto-osuuskunnassa sen jäsenellä on usein rajoittamattomat käyttöoikeudet asuntoon tai asunnon osaan. Asunto-osuuskunnilla on monenlaisia toimintamalleja, ja sen takia niiden määritelmät vaihtelevat maittain. Yksiselitteisen määritelmän uupuessa asunto-osuuskuntia yhdistää Kansainvälisen Osuustoimintaliiton osuuskuntien määritelmä: ”Osuuskunta on itsenäinen henkilöyhteisö, johon jäsenet liittyvät vapaaehtoisesti toteuttaakseen yhteisesti omistamansa ja demokraattisesti hallitsemansa yrityksen avulla taloudellisia, sosiaalisia ja kulttuurisia tarpeitaan ja tavoitteitaan”.
Asunto-osuuskunnat Suomessa
Suomessa oli vuonna 2020 arviolta noin 50 asunto-osuuskuntaa. Asunto-osuuskunnista on Suomessa odotettu kohtuuhintaisen asumisen tapaa. Kokemuksen puuttuessa on epävarmaa, toimivatko ne kohtuuhintaisen asumisen ratkaisuina.
Suomalaisilla asunto-osuuskunnilla on useita erilaisia toimintamalleja. Joidenkin toiminta muistuttaa asunto-osakeyhtiön hallintaoikeusmallia, joidenkin vuokraoikeusmallia ja joidenkin malli on näiden välissä.
Suomessa asunto-osuuskunta on toisinaan välimuoto omistus- ja vuokra-asunnolle, jossa osuusmaksun maksamalla henkilö tai yhteisö saa asumisoikeuden. Vastaavasti Suomessa osa asunto-osuuskunnista on täyden omistusoikeuden asuntoja, jotka ovat samankaltaisia muun omistusasumisen kanssa.
Asunto-osuuskunnan jäsen omistaa asunto-osuuskunnasta vähintään yhden osuuden .Tuo osuus antaa asunto-osuuskunnassa valitun toimintamallin mukaan jäsenelle, joko oikeuden yhdessä huoneistossa asumiseen tai vuokra-asumiseen. Asunto-osuuskunnan jäsenellä on oikeus osallistua osuuskunnan kokoukseen, ja jäsen voi tulla valituksi hallituksen jäseneksi. Osuuskunta oikeushenkilönä omistaa kiinteistön ja on taloudellisesti velvollinen asuntolainojen maksuista, kiinteistöverosta ja hallintokuluista.
Ruotsin esikuvaa noudattaen Suomeen perustettiin 1970-luvulla asunto-osuuskuntia, mutta ne eivät yleistyneet.
Asunto-osuuskunnat Ruotsissa
Ruotsissa asunto-osuuskuntia ovat asumisoikeusyhdistykset (bostadsrättsförening), jotka ovat yhtiömuodoltaan osuuskuntia.
Asunto-osuustoiminta
Asunto-osuuskuntiin liittyy laajemmin yläkäsitteenä asunto-osuustoiminta, joka on asuntojen rakentamista ja hallitsemista osuuskuntamuotoisilla yhteisöillä. Asunto-osuustoiminnan juuret ovat noin 1860- ja 1870-lukujen tienoilla. Asunto-osuustoiminnalla on monenlaisia toteutustapoja. Yksi tapa on asuntotuotanto-osuuskunnat tai rakennusosuuskunnat, jotka ovat osuuskuntamuotoisia yhteisöjä, jotka rakennuttavat taloja vuokratakseen niistä jäsenilleen hyviä ja halpoja asuntoja. Osassa asunto-osuustoiminnassa taas sekä rakennetaan, että hallinnoidaan viimeisteltyjä asuntoja. Sellaisissa asuntotuotannon malleissa, joissa rakennusliike suunnittelee asunto-osuuskunnan asunnot ja hankkii asukkaat, käytetään toisinaan käsitettä asumisosuuskunta asunto-osuuskunnan sijasta. Asunto-osuustoiminta voi perustua talkootyöhön, yhteissäästöihin tai yhteisomistukseen.
M/S Wasa Express
thumb|Laiva vuonna 1982, jolloin sen nimi oli M/S Travemünde. M/S Wasa Express on vuonna 1981 valmistunut Vaasanlaivojen (NLC Ferryn) omistama autolautta. Aluksi laiva liikennöi Saksassa nimellä Travemünde. Sen jälkeen se on liikennöinyt muun muassa Ruotsissa ja Suomessa. Vuonna 2012 se liikennöi Kanarialla. Vuosina 2013–2021 laiva liikennöi Vaasan ja Uumajan välillä.
1981–2012
Gedser-Travemünde Ruten A/S, Gedser tilasi joulukuun lopussa 1979 Helsingistä Wärtsilä Oy telakalta laivan. Alus kastettiin Travemündeksi. Alus aloitti liikennöinnin Gedser-Travemünde välillä 19 kesäkuuta 1981. Keväällä 1987 aluksen omistanut GT-linien A/S meni konkurssiin ja alus myytiin ASX 10969 A/S varustamolle. Alus jatkoi liikennöintiä samalla linjalla. Vuotta myöhemmin keväällä alus myytiin Sea-Link Ab -varustamolle, joka aikarahtasi sen GT-Link A/S -varustamolle. Alus sai uuden nimen Travemünde Link. Joulukuussa 1988 alus myytiin Gotland Steamship Co -varustamolle, joka aikarahtasi aluksen Sally-Line Ab -varustamolle. Alus sai uuden nimen Sally Star ja aloitti liikennöinnin Ramsgate–Dunkerque-välillä.
Toukokuussa 1997 alus myytiin suomalaiselle Finska Levantlinjen Ab -varustamolle, joka aikarahtasi aluksen Silja Linelle. Alus asetettiin kesäksi 1997 liikennöimään Silja Linen Vaasa–Uumaja-reittiä nimellä Wasa Express. Marraskuussa 1997 alus siirrettiin Rederi Ab Gotland -varustamolle ja aloitti liikennöinnin Visby–Oskarshamn-välillä tammikuussa 1998. Samalla alus nimettiin Thjelvariksi. Loppuvuodesta 2003 Color Line -varustamo teki "Bareboat Charter" -sopimuksen Rederi Ab Gotland -varustamon kanssa ja alus siirtyi Color Line -varustamolle loppuvuodesta 2003. Alus sai uuden nimen Color Traveller, ja aloitti liikennöinnin Larvik–Hirtshals-linjalla keväällä 2004. Loppuvuodesta 2006 aluksen vuokrasopimus päättyi ja laiva palautettiin takaisin Rederi Ab Gotland -varustamolle, joka nimesi aluksen uudelleen Thjelvariksi.
Lokakuussa 2007 alus aikarahdattiin Scandlines A/S -varustamolle. Alus sai uuden nimen Rostock ja alkoi liikennöidä Rostock–Gedser-välillä lokakuussa 2007. Kesäkuussa 2009 alus aikarahdattiin Comarit-varustamolle ja asetettiin Almeria–Nador-linjalle. Elokuussa 2010 vuokrasopimus päättyi ja alus palautettiin omistajalle ja nimettiin uudelleen Thjelvar-nimiseksi. Elokuussa 2011 alus aikarahdattiin Fred Olsen S.A -varustamolle. Alus sai uuden nimen Betancuria ja aloitti liikennöinnin Las Palmas – Puerto del Rosario – Arrecife -linjalla. Aluksen vuokrasopimus päättyi syyskuussa 2012, ja alus makuutettiin Las Palmasiin odottamaan ostajaa.
Gloria in excelsis Deo
right|200px ”Gloria in excelsis Deo” (latinaa, ”Kunnia Jumalalle korkeudessa”) on kristillinen hymni, joka alkaa niillä sanoilla, joilla enkelit Luukkaan jouluevankeliumin mukaan ylistivät Jumalalle Jeesuksen syntyessä. Siitä käytetään myös nimeä Hymnus angelicus (enkelten hymni) taikka Gloria maior (Suuri kunnia), erotukseksi Gloria minor -nimisestä hymnistä, joka alkaa: "Gloria Patri ("Kunnia Isälle"). Ortodoksisessa kirkossa se tunnetaan nimellä Suuri ylistysveisu tai Suuri doksologi.
Luukkaan evankeliumissa oleva enkelien ylistyslaulu kuuluu nykyisessä raamatun­suomennoksessa: "Jumalan on kunnia korkeuksissa, maan päällä rauha ihmisillä, joita hän rakastaa." Tämän jatkoksi otettiin jo varhais­kristillisenä aikana, 300-luvulla, käyttöön Laudamus-hymni, ensin hetkipalveluksissa ja 500-luvulta alkaen jumalanpalveluksissa. 500-luvun loppupuolella sen asema vakiintui sunnuntaiden ja juhlapäivien jumalanpalveluksissa, lukuun ottamatta adventti- ja paastonaikaa.
Gloria kuuluu katolisen messun ja sen myötä läntisten kirkkojen pysyviin osiin, ordinarium-osiin, ja se on mukana useimmissa sävelletyissä messuissa. Se on yleisessä käytössä myös protes­tantti­sissa kirkoissa. Orto­doksisessa kirkossa se on osa kirkon aamu­palvelusta. Messun pysyvät osat ovat: Kyrie, gloria ja laudamus, credo, sanctus ja Agnus Dei.
Laudamuksen historia
Laudamus kuuluu "yksityisiin psalmeihin", jollaisia 100- ja 200-luvuilla laadittiin jäljitellen Vanhan testamentin psalmeja. Muita esimerkkejä tästä runouden lajista ovat Te Deum ja Phos Hilarion. Siitä tuli 300-luvulla osa aamurukouksia, ja sellaisena se esiintyy yhä bysanttilaista riitusta noudattavissa ortodoksisissa kirkoissa.
Hymnin latinalaisen käännöksen tekijänä on perinteisesti pidetty Hilarius Poitierslaista (n. 300–368), joka mahdollisesti tutustui siihen ollessaan maan­paossa itä­mailla vuonna 360. Se on siis vanhempi kuin Raamatun tunnetuin latinan­kielinen käännös, Vulgata, joka on vuodelta 382. Latinan­kielisessä hymnissä kreikan kielen sana ὑψίστοις (korkein) käännettiin sanalla excelsis, kun taas Pyhä Hieronymus piti tämän Raamatussa (Luuk. 2.14) esiintyvän sanan parhaimpana käännöksenä sanaa altissimis.
Laudamuksen latinalainen teksti ja suomalainen virsi 126
Suomalaisen virsikirjan virsi 126 on hieman lyhennetty suomennos latinalaisen Gloria-hymnin laudamus-osasta.
Liturginen käyttö
thumb|200px|[[Dalzielin veljekset|Dalzielin veljesten maalaus: enkeli ja sanat "Gloria in Excelsis Deo et in terra pax"]]
Bysanttilainen riitus
Bysanttilaisessa riituksessa, jota noudattavat ortodoksinen kirkko ja idän katoliset kirkot, Gloria tunnetaan nimellä doksologia. Siitä on kaksi versiota, joiden tekstit poikkeavat toisistaan jonkin verran: suuri doksologia ja pieni doksologia. Suuri doksologia voidaan lukea tai laulaa. Sitä käytetään aamu­palveluksessa sunnuntaisin ja juhla­päivinä, pientä doksologiaa arki­päivinä ja kompletoriossa, mutta ei ehtoollis­jumalan­palveluksessa.
Suuri doksologia on yksi aamu­palveluksen koho­kohdista. Sen edellä diakoni avaa pyhät ovet, ja pappi nostaa kätensä sanoen: "Kunnia sinulle, joka olet näyttänyt meille valon", minkä jälkeen kuoro laulaa dokso­login. Samalla kaikki kirkossa olevat öljy­lamput sytytetään. Suuren doksologin lopuksi lauletaan trishagion ja sen jälkeen päivän tropari.
Pat Hughes
Pat Hughes voi tarkoittaa ainakin seuraavia:
Gloria in excelsis Deo
Katolinen kirkko
Toisin kuin bysanttilaisessa, roomalaisessa riituksessa tämä hymni ei sisälly kanonisten tuntien rukouksiin, mutta se lauletaan tai lausutaan sunnuntaisin ja kirkollisina juhla­päivinä messussa Kyrien jälkeen. Se jätetään kuitenkin pois katumuksen- ja surunl­uontoisissa messuissa sekä paaston­aikana ja adventin aikana. Varhais­keski­ajalla Gloria kuului vain piispojen toimittamiin messuihin, mutta 1000-luvulta lähtien myös tavallisten pappien toimittamiin.
Jääkiekon naisten Euroopan-mestaruuskilpailut 1996
Jääkiekon naisten Euroopan-mestaruuskilpailut 1996 olivat viidennet ja toistaiseksi viimeiset naisten Euroopan-mestaruuskilpailut jääkiekossa. A-sarjan turnaus pelattiin Jaroslavlissa Venäjällä 23.–29. maaliskuuta, ja B-sarjaa isännöi Slovakia. Ruotsi voitti ensimmäisen mestaruutensa, ja emäntäjoukkue Venäjä sai hopeaa. Nelinkertainen Euroopan-mestari Suomi sai pronssia.
Gloria in excelsis Deo
Katolinen kirkko
Tridentiinisessä messussa pappi nostaa kätensä olka­päidensä korkeudelle hymnin alku­sanojen ("Gloria in excelsis Deo") ajaksi, ja sanan "Deo" ajaksi hän liittää ne yhteen ja kumartuu. Sen jälkeen hän jatkaa seisten, kädet yhdessä ja kumartuu ristiä kohti sanojen "Adoramus te", "Gratias agimus tibi", "Iesu Christe" ja "Suscipe deprecationem nostram" sekä loppusanojen ajaksi, jolloin hän samalla tekee ristin­merkin. Juhlallisessa messussa pappi korottaa ääntään alkusanojen aikana, kun taas diakoni ja alidiakoni seisovat hänen takanaan; sen jälkeen he seuraavat häntä alttarille ja yhdessä hänen kanssaan hiljaisesti lausuvat loppuosan hymnistä, minkä jälkeen he istuutuvat ja odottavat, että kuoro saa saman tekstin lauletuksi loppuun.
Jääkiekon naisten Euroopan-mestaruuskilpailut 1996
A-sarja
Viisi parasta joukkuetta pääsi vuoden 1997 maailmanmestaruuskilpailuihin.
Gloria in excelsis Deo
Katolinen kirkko
Roomalainen messukirja vuonna 1970 uudistettuna yksin­kertaisti käytäntöä. Nykyisen messu­järjestyksen mukaan se tulisi mieluiten laulaa läsnä­olevan seura­kunnan yhteis­lauluna, mutta sen voi myös esittää kuoro tai se voidaan lausua yhteen ääneen.
Jääkiekon naisten Euroopan-mestaruuskilpailut 1996
A-sarja
Ottelut pelattiin seuraavina päivinä:
Gloria in excelsis Deo
Anglikaaninen kirkko
Englannin anglikaanisen kirkon rukouskirjan (Book of Common Prayer) vuoden 1549 laitoksessa Gloria oli sijoitettu samaan kohtaan kuin roomalaisessa riituksessa, mutta myöhemmin se siirrettiin jumalan­palveluksen loppuun, välittömästi ennen loppu­­siunausta. Rukouskirjaa uudistettiin vuosina 1552 ja 1662, mutta tapa, jonka mukaan Gloria kuului palveluksen loppuun, säilyi 1900-luvulle saakka. Nykyisen Common Worshipin mukaan se voidaan vaihto­­ehtoisesti sijoittaa joko alku­­peräiselle kohdalleen tai palveluksen loppuun.
Myös Yhdysvaltojen episkopaalisen kirkon rukous­kirjassa vuodelta 1928 Gloria on sijoitettu ehtoollis­palveluksen loppuun. Se voidaan kuitenkin myös esittää Gloria Patrin sijasta psalmien ja kiitosvirsien jälkeen iltahartauksissa. Tätä rukouskirjaa käyttävät yhä Yhdysvaltojen episkopaalisesta kirkosta eronneet Continuing Anglican -liikkeet. Episkopaalisen kirkon vuonna 1979 vahvistetussa rukous­kirjassa Gloria on kuitenkin siirretty jumalan­palveluksen alku­puolelle: riituksessa 1 sen paikka on Kyrien jälkeen tai sen sijasta. Riituksen 2 mukaisissa nyky­kielisissä ehtoollis­jumalan­palveluksissa Gloria tai muu ylistys­­laulu lauletaan jokaisena sunnuntaina, paitsi adventin ja paaston aikana.